ΓΡΑΠΤΗ ΕΡΩΤΗΣΗ E-0215/00

υποβολή: Mauro Nobilia (UEN) προς την Επιτροπή

(4 Φεβρουαρίου 2000)

Θέμα: Θερμικός καταστροφέας της Battipaglia

Αναφορικά με την προηγούμενη και επί του ιδίου θέματος ερώτηση και τη σχετική απάντηση (Ρ-2423/99)(1) της κ. Wallstrom εξ ονόματος της Επιτροπής και δεδομένου ότι καλό θα ήταν να μπορέσει η ίδια η Επιτροπή να προβεί σε προληπτικούς ελέγχους όσον αφορά τις ενδεχόμενες παραβιάσεις που τοπό μελέτην έργο θα μπορούσε να παρουσιάσει, αφούλοποιηθεί, στους ισχύοντες κανονισμούς σχετικά με τιςφιστάμενες εγκαταστάσεις καύσης των απορριμμάτων,

μπορεί η Επιτροπή:

- να γνωστοποιήσει εάν θεωρεί ότι στην περίπτωση του θερμικού καταστροφέα, αφού κατασκευασθεί όπως έχει σχεδιασθεί,πάρχει κίνδυνος παραβίασης των κοινοτικών κανονισμών όσον αφορά την πρόληψη της ατμοσφαιρικής ρύπανσης που προκαλείται από εγκαταστάσεις καύσης απορριμμάτων;

- να αναφέρει εξάλλου, ποια μέτρα προτίθεται να λάβει προκειμένου να διασφαλισθεί η τήρηση των ισχυόντων κοινοτικών κανονισμών περί κατεργασίας των απορριμμάτων και ιδιαίτερα της οδηγίας 97/11/ΕΚ(2) του Συμβουλίου, της 3ης Μαρτίου 1997 που τροποποιεί την οδηγία 85/337/ΕΟΚ(3) σχετικά με την αξιολόγηση των περιβαλλοντικών επιπτώσεων ορισμένων δημοσίων και ιδιωτικών μελετών;

(1) ΕΕ C 219 E της 1.8.2000, σελ. 158.

(2) ΕΕ L 73 της 14.3.1997, σελ. 5.

(3) ΕΕ L 175 της 5.7.1985, σελ. 40.

Απάντηση της κας Wallstrm εξ ονόματος της Επιτροπής

(13 Μαρτίου 2000)

Το θέμα της πρόληψης της ατμοσφαιρικής ρύπανσης, προκειμένου περί μονάδας η οποία βρίσκεται ακόμη στο στάδιο του σχεδίου πρέπει να εξετασθεί στο πλαίσιο της κοινοτικής νομοθεσίας για την εκτίμηση των περιβαλλοντικών επιπτώσεων: οδηγία 85/337/ΕΟΚ του Συμβουλίου της 27ης Μαρτίου 1985 για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον και οδηγία 97/11/ΕΚ της 3ης Μαρτίου 1997 για την τροποποίηση της οδηγίας 85/337/ΕΟΚ. Ειδικότερα, το άρθρο 1 της οδηγίας 97/11/ΕΚ ορίζει ότι τα κράτη μέλη μεριμνούν ώστε, προτού ακόμη χορηγηθεί η άδεια, τα έργα τα οποία ενδέχεται να έχουν σημαντικές επιπτώσεις στο περιβάλλον λόγω, μεταξύ άλλων, της φύσεως, του μεγέθους ή της θέσεώς τους, ναπόκεινται στην χορήγηση άδειας και σε εκτίμηση περιβαλλοντικών επιπτώσεων. Η ατμοσφαιρική ρύπανση περιλαμβάνεται μεταξύ των εκτιμώμενων επιπτώσεων.

Το σχέδιο στο οποίο αναφέρεται το Αξιότιμο Μέλος του Κοινοβουλίου φαίνεται να εντάσσεται σε μία από τις κατηγορίες που απαριθμούνται στο παράρτημα ΙΙ της οδηγίας. Το άρθρο 4 παράγραφος 2 της οδηγίας 97/11/ΕΚ ορίζει ότι, με την επιφύλαξη του άρθρου2 παράγραφος 3, για τα έργα που απαριθμούνται στο παράρτημα ΙΙ, τα κράτη μέλη αποφασίζουν βάσει:(α) εξέτασης κατά περίπτωσιν, ή (β) κατωτάτων ορίων ή κριτηρίων που ορίζει το κράτος μέλος, για το κατά πόσον το έργο θαποβληθεί σε εκτίμηση σύμφωνα με τα άρθρα 5 έως 10. Η Επιτροπή ζήτησε λεπτομερή στοιχεία για την συγκεκριμένη αυτή περίπτωση και θα εξασφαλίσει την τήρηση του εν προκειμένω ισχύοντος κοινοτικού δικαίου.

Όσον αφορά την ενδεχόμενη δράση της Επιτροπής για την εξασφάλιση της τήρησης της ορθής εφαρμογής του κοινοτικού δικαίου, η Επιτροπήπογραμμίζει ότι οι αρμοδιότητές της περιορίζονται σε αυτές που της παρέχονται από την συνθήκη ΕΚ. Η Επιτροπή, ως θεματοφύλακας της συνθήκης ΕΚ, δεν θα διστάσει να λάβει όλα τα αναγκαία μέτρα, συμπεριλαμβανομένων των δυνάμει του άρθρου 226 (πρώην άρθρο 169) της συνθήκης ΕΚ διαδικασιών επί παραβάσει, προκειμένου να εξασφαλιστεί η εφαρμογή του σχετικού με την συγκεκριμένη περίπτωση κοινοτικού δικαίου.